07/02/2014 | Administración LocalMunicipal
Santiago de Compostela
Tesourería. Sección de Xestión
Aprobación definitiva do expediente 2013/03 de modificación da Ordenanza fiscal 3.30 da taxa pola prestación do servizo de axuda no fogar

I) Segundo o disposto no artigo 17.3 do texto refundido da lei reguladora das facendas locais, aprobado polo Real decreto lexislativo 2/2004, do 5 de marzo(TRFL), o Pleno do Concello de Santiago de Compostela, na sesión celebrada o 28 de novembro de 2013, adoptou o acordo de aprobación inicial do expediente 2013/03 de modificación da ordenanza fiscal 3.30 de taxa pola prestación do servizo de axuda no fogar. Durante o prazo de exposición ao público non se presentaron reclamacións contra o acordo de aprobación inicial do expediente 2013/03, polo que se entende definitivamente aprobado. II) Aos efectos previstos no artigo 17.4 do TRFL publícase o texto definitivo das modificacións da ordenanza fiscal 3.30 da taxa pola prestación do servizo de axuda no fogar. De conformidade co establecido no artigo 19.1 do TRFL e nos artigos 10, 25 e 46 da Lei 29/1998, de 13 de xullo, reguladora da xurisdicción contencioso-administrativa, os interesados poderán interpoñer o recurso contencioso-administrativo contra o devandito acordo ante o Tribunal Superior de Xustiza de Galicia no prazo de dous meses contados a partir do día seguinte ao da publicación deste anuncio, sen prexuizo de calquera outro recurso que os interesados estimen procedente interpoñer. III) Texto definitivo dos artigos modificados das seguintes ordenanzas: 1.1 En uso das facultades concedidas nos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Texto refundido da lei reguladora das facendas locais aprobado polo Real decreto lexislativo 2/2004 do 5 de marzo, e no artigo 81 da Lei 5/1997, do 22 de xullo, da Administración local de Galicia, o Concello de Santiago de Compostela establece a taxa pola prestación do servizo de axuda no fogar atendendo ao establecido nos artigos 20.4 e 57 do citado texto refundido da Lei reguladora das facendas locais aprobado Real decreto lexislativo 2/2004, do 5 de marzo.1.2 O Servizo público de Axuda no Fogar configurase como unha prestación do Sistema público de Benestar Social establecida na Lei 39 / 2006 do 14 de decembro de “Promoción da Autonomía persoal e de Atención as persoas en situación de dependencia” e demais normativa estatal de desenvolvemento, na Lei 13/2008 de Servizos Sociais de Galicia e demais normativa de carácter autonómico que desenvolve a autonomía e atención á dependencia na Comunidade Autónoma, na Orde do 22 de xaneiro do 2009 “pola que se regula o servizo de axuda no fogar”, no Decreto 99/2012 de 16 de marzo, “polo que se regulan os servizos sociais comunitarios e o seu financiamento”, no Real Decreto-lei 20/2012, do 13 de xullo “de medidas para garantizar la estabilidad presupuestaria y de fomento de la competitividad”, no Decreto 149/2013 de 5 de setembro da Xunta de Galicia “polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo”, e demais normativa de desenvolvemento aplicable.1.3 As atencións que se prestan son as reflectidas na Ordenanza municipal reguladora do Servizo de axuda no fogar no Concello de Santiago de Compostela. Son suxeitos pasivos en concepto de contribuíntes as persoas físicas que soliciten ou resulten directamente beneficiadas pola prestación do servizo, xa sexa o seu acceso directo ou por libre concorrencia. 5.1 A cota tributaria do réxime de libre concorrencia calcularase do seguinte xeito: A.- A base impoñible estará constituída polo tempo de utilización do servizo, medido en horas, por parte da persoa usuaria. B.- O tipo de gravame é o prezo unitario por hora de servizo que se establece en · para días laborables de luns a sábado: 14,21 euros. · para domingos ou días festivos: 15,21 euros. C.- A cota tributaria será o resultado de aplicar á base impoñible (número de horas da prestación) ó tipo de gravame (prezo por hora do servizo) e as seguintes porcentaxes de participación: D.- En calquera caso, establécese un límite máximo de participación económica das persoas usuarias por libre concorrencia do 40% da súa capacidade económica.5.2.- A cota tributaria do réxime de acceso directo calcularase do seguinte xeito: A.- A base impoñible estará constituída polo importe da capacidade económica da persoa usuaria B.- A cota tributaria será o resultado de aplicar á base impoñible (capacidade económica) as seguintes porcentaxes de participación en función da intensidade do servizo asignado: C.- Nos casos en que, por renuncia parcial expresa da persoa usuaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo, as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao correspondente, a cantidade que se debe pagar será minorada proporcionalmente á diminución das horas efectivas de servizo. D.- En ningún caso, o importe da participación económica que deberá ingresar a persoa usuaria en réxime de acceso directo en concepto de copagamento, poderá exceder o 90% da custo do servizo determinado en termos de prezo/hora. A presente Ordenanza foi aprobada de xeito provisorio polo Pleno da Corporación na sesión celebrada o día 28 de novembro de 2013. Contra o acordo inicial non se presentaron reclamacións, polo que se entende elevado automáticamente a definitivo. Comezará a aplicarse a partir da data que entre en vigor a modificación da Ordenanza reguladora do servizo de axuda no fogar aprobada de xeito provisorio polo Pleno da Corporación na sesión celebrada o día 28 de novembro de 2013 e definitivamente no Pleno celebrado o 30 de xaneiro de 2014, e nunca antes do día seguinte á publicación do acordo definitivo de modificación da ordenanza fiscal no boletín oficial da provincia, e aplicarase mentres non se acorde a súa derrogación ou modificación Santiago de Compostela, 31 de xaneiro de 2014 A CONCELLEIRA DELEGADA DE FACENDA EN FUNCIÓNS Asdo.: María de los Ojos Grandes Pardo Valdés